[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Eesti va\u0308ikelevitajad avasid u\u0308hise videolaenutuse"}, {"text_idx": "#000004", "text": "3. detsembril avati virtuaalne videolaenutuskeskkond Videolink, mis vo\u0303imaldab vaadata kinolevis olnud filme veebikeskkonnas, mille sisu on kokku pannud va\u0308ikelevitajad A-One Films, BestFilm, Estinfilm, Menufilmid ja Must Ka\u0308si. Avana\u0308dala filmiks on jaapani rez\u030cisso\u0308o\u0308ri Hirokazu Koreeda 2018. aastal Kuldse Palmioksa vo\u0303itnud \"Poevargad\"."}, {"text_idx": "#000005", "text": "\"Uue keskkonna po\u0303hieesma\u0308rk on filmihuvilistele ka\u0308ttesaadavaks teha erinevatel filmifestivalidel auhinnatud filmid, samuti laia ko\u0303lapinda tekitanud Euroopa va\u0308a\u0308rtfilmid, mo\u0303ningal ma\u0308a\u0308ral ka teiste riikide filme,\" so\u0303nas Estinfilmi omanik Mati Sepping ja lisas, et nad on saanud pidevalt pa\u0308rimisi u\u0308le Eesti, et siin-seal tahetakse filme na\u0308ha, mida kinolevis enam pole. \"Iga na\u0308dal lisandub keskkonda va\u0308hemalt 1-2 uut filmi,\" selgitas ta."}, {"text_idx": "#000006", "text": "Alates 3. detsembrist jo\u0303uvad keskkonda muuhulgas Lars von Trieri \"Nu\u0308mfomaani\" mo\u0303lemad osad, \"Melanhoolia\", \"Antikristus\" ja ka tema viimane film \"Maja, mille Jack ehitas\". Va\u0308rsketest linateostest saab na\u0308ha na\u0308iteks May el-Toukhy \"A\u0308rtuemandat\", Claire Denis filmi \"Elu ta\u0308htede keskel\" ning Rootsi rez\u030cisso\u0308o\u0308ride Ma\u030ans Ma\u030arlindi ja Bjo\u0308rn Steini \"Lo\u0303bustusparki\". Lastefilmide valikusse kuulub muuhulgas ta\u0308navu Just Filmil linastunud Taani film \"Ha\u0308kker\"."}, {"text_idx": "#000007", "text": "Meediaspetsialist Indrek Ibruse arvates on sellise platvormi loomine positiivne, sest kuigi Eesti tarbijatel on juba mitmesuguseid voogedastusplatvorme avatud, siis ko\u0303ige va\u0308rskema kunstkino tarbimise vo\u0303imalust ei ole olnud. Samas usub ta, et Videolink peab leidma endale oma na\u0308o. \"Toome siin na\u0308iteks Saksa kunstkinoportaali nimega Mubi ja mo\u0303ned Briti portaalid ka, mida ma selles valdkonnas tean, nad u\u0308ldiselt tegelevad ka online-keskkonnas aktiivselt kureerimisega, kirjutavad nendest filmidest ja to\u0303stavad mo\u0303ne esile,\" so\u0303nas ta ja ro\u0303hutas, et praegusel hetkel peavad ka siinsed videolevitajad mo\u0303tlema, kuidas oma filme esile to\u0303sta."}, {"text_idx": "#000008", "text": "Hetkel tegeleb ka ERR sarnaste voogedastusplatvomide arendamisega ning suurtel telekommunikatsiooniettevo\u0303tetel nagu Telia ja Elisa on konkureerivad teenused samuti olemas. Telia multimeedia juht Karl Anton usub aga, et mida rohkem on erinevaid teenuseid, seda enam on ka kasutajaid. \"Kindlasti ta on konkurent ka meie jaoks, sest ta sunnib ka meid natukene tublimalt ja rohkem vaeva na\u0308gema, aga ma usun, et ta on tervitatav ja mida rohkem selliseid ma\u0308ngijaid ja teenused turul on seda ko\u0303rgemaks la\u0308heb see kvaliteet.\""}, {"text_idx": "#000009", "text": "Va\u0308ikelevitaja toob suletud Harjumaa kinodele vaatamata kinolevisse mitu uut filmi"}, {"text_idx": "#000011", "text": "Indrek Ibrus: Eesti meedia tee to\u0303ea\u0308risse"}, {"text_idx": "#000012", "text": "Elisa ajaviitekanal pakub aeglast televisiooni"}, {"text_idx": "#000018", "text": "Muuseum kogub inimeste fotosid ja ma\u0308lestusi Palmse mo\u0303isast"}, {"text_idx": "#000019", "text": "ETV2 teemao\u0303htu pu\u0308hendub eesti kirjandusklassikale"}, {"text_idx": "#000020", "text": "\"Savvusanna so\u0303sarate\" meeskond jo\u0303udis Eestisse: ja\u0308rgmine siht on Oscarid"}, {"text_idx": "#000022", "text": "Kodumaine \"Suvitajad\" jo\u0303uab kinoekraanile veebruaris"}, {"text_idx": "#000030", "text": "Raili Keivi na\u0308itus ko\u0303rvutab disainiklassika samade esemete uuendatud vormidega"}, {"text_idx": "#000035", "text": "Edetabel. Aasta parimad albumid 2022"}, {"text_idx": "#000036", "text": "Aasta parimad albumid 2022. Isiklikud edetabelid"}, {"text_idx": "#000037", "text": "U\u0308levaade. Aasta parimad lood 2022"}]